Michael Collins (astronauta)

Michael Collins, nado en Roma o 31 de outubro de 1930 e finado en Marco Island, Florida, o 28 de abril de 2021, foi un astronauta norteamericano.

 Traxectoria 
Collins estudou na escola Saint Albans en Washington, D.C., e no ano 1952 graduouse en ciencias na academia militar de West Point. Traballou como piloto de probas no Centro de Voos de Proba da Forza Aérea na Base Edwards da Forza Aérea, acumulando 5000 horas de voo. Collins formou parte do terceiro grupo de astronautas seleccionados pola NASA en outubro de 1963. Foi astronauta substituto para a misión Gemini 7 e foi piloto na misión Gemini 10 en 1966. Foi piloto do módulo de mando da misión Apollo 11 en 1969. Deixou a NASA en xaneiro de 1970, pasando a traballar como director do Museo Nacional do Aire e do Espazo en Washington.

 Notas 

 Véxase tamén 

 Outros artigos 
Gemini 7
Gemini 10
Apollo 11
6471 Collins

Categoría:Astronautas dos Estados Unidos de América
Categoría:Nados en Roma
Categoría:Nados en 1930
Categoría:Finados en 2021